KTC เปิดกลยุทธ์ปี 59 ตรึงกำไร 2 พันลบ.ทุ่มงบตลาดชิงมาร์เก็ตแชร์เพิ่ม
KTC เปิดกลยุทธ์ปี 59 ตรึงกำไร 2 พันลบ.ทุ่มงบตลาดชิงมาร์เก็ตแชร์เพิ่ม
30 พ.ย. 2558

นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย จำกัด (มหาชน) หรือ KTC เปิดเผยว่า กลยุทธ์การดำเนินธุรกิจในปี 59 ตรึงกำไรทรงตัวที่ราว 2 พันล้านบาทใกล้เคียงปีนี้ เพื่อมุ่งทำการตลาดให้เข้มข้นขึ้นทุกธุรกิจ หวังช่วงชิงส่วนแบ่งทางการตลาด(มาร์เก็ตแชร์)เพิ่มเป็น 15%
โดยตั้งเป้าหมายการเติบโตของธุรกิจบัตรเครดิตที่ 15% หรือมียอดรวมการใช้จ่ายผ่านบัตรราว 1.7 แสนล้านบาท ขณะที่ธุรกิจสินเชื่อส่วนบุคคลตั้งเป้าหมายการเติบโตของพอร์ตสินเชื่อที่ 15%
ทั้งนี้ KTC ตั้งเป้าหมายจำนวนสมาชิกใหม่ในปี 59 ที่ 546,000 ราย แบ่งเป็นสมาชิกบัตรเครดิต 400,000 ราย และสินเชื่อส่วนบุคคล 146,000 ราย